text:
13/2012. (II. 24.) HM utasítása a honvédelmi tárca 2012. tevékenysége fő irányainak és fő feladatainak meghatározásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről szóló 2011. évi CXIII. törvény 22. § (2) bekezdésében kapott
felhatalmazás alapján a honvédelmi tárca 2012. évi fő feladatainak és tevékenysége fő irányainak meghatározására
a következő
utasítást adom ki: 1. § Az utasítás hatálya kiterjed a Honvédelmi Minisztériumra (a továbbiakban: HM), a honvédelmi miniszter közvetlen alárendeltségébe, közvetlen irányítása alá tartozó
szervezetekre, továbbá a Magyar Honvédség (a továbbiakban: MH) katonai szervezeteire.
2. § A jelen utasításban kijelölt fő irányok, feladatok, valamint ezeknek a honvédelmi tárca 2012. évre vonatkozó rövid távú tervében rögzített – költségvetési fedezettel támogatott – részletes feladatok képezik az utasítás hatálya alá
tartozó szervezetek 2012. évi tevékenységének alapját.
3. § (1) A 2012. évi tevékenység fő irányait a nemzeti haderő kiépítéséből, Magyarország és az Észak-atlanti Szerződés Szervezete (a továbbiakban: NATO) fegyveres védelméből, az Európai Unió (a továbbiakban: EU) biztonsági rendszeréből, a nemzetközi válságkezelésben való részvételből, a nemzetközi béke és biztonság fenntartásához
történő hozzájárulásból, valamint a békeidőben végzett
honvédelmi tevékenységből eredő feladatok végrehajtása
képezik.
(2) A HM 2012. évi fő feladatai a rendelkezésre álló erőforrások optimális felhasználásával az MH megújulására,
működőképességének, harcértékének javítására, a hiányzó, de szükséges katonai képességek visszanyerésére, a
meglévők további fejlesztésére, az MH eszközeinek, a katonák egyéni felszerelésének modernizálására, a minőségi
fejlesztésre összpontosulnak.
(3) A 2012. évi tevékenység főbb célkitűzései: a) az Alaptörvényben és a honvédelemről és a Magyar
Honvédségről, valamint a különleges jogrendben bevezethető intézkedésekről szóló 2011. évi CXIII. törvényben
(a továbbiakban: Hvt.) meghatározott feladatok végrehajtása, a nemzetközi válságkezeléshez, a nemzetközi béke és
biztonság fenntartásához, a terrorizmus és az új típusú fenyegetések elleni tevékenység katonai feladataihoz, valamint a katasztrófaelhárításhoz való hozzájárulás, az elért
szint fenntartása;
b) a nemzeti és szövetségi követelményeknek egyaránt
megfelelő, képesség- és hálózatalapú hadviseléshez igazodó haderő kialakításának folytatása, a HM Tábori Rabbinátus tevékenységét támogató szervezeti háttér kibővítése,
a kialakított haderőstruktúra és irányítási-vezetési rendszer stabilizálása, szükség szerinti továbbfejlesztése;
c) az MH tartalékképessége kialakításának, feltöltésének folytatása, az önkéntes tartalékos szolgálathoz kötődő
munkáltatói ösztönző, valamint kompenzációs rendszer
kiépítése;
d) a védelmi igazgatás rendszerében folytatott honvédelmi felkészítés ágazati követelményeinek érvényesítése;
e) a működőképesség fenntartása, a rendelkezésre álló
erőforrások megalapozott tervezése, takarékos, hatékony
felhasználása, az ellenőrzési rendszer további erősítése,
fejlesztése;
f) a Nemzeti Közszolgálati Egyetem Hadtudományi és
Honvédtisztképző Karon a korszerű, ugyanakkor nemzeti hagyományainkat tükröző tisztképzés folytatása, fejlesztése;
g) az MH társadalmi támogatottságának további növelése, a célkitűzések hatékony kommunikációja;
h) a magyar hadiipar újjáélesztése, ennek keretében a
hadiipari fejlesztések (Hadfelszerelési Iparkorszerűsítési
Terv „HADIK terv”) megvalósítása;
i) technikai modernizáció, ezzel együtt a felhalmozódott, rendszerben nem tartható anyagok és technikai eszközök felszámolásának folytatása;
j) a szolgálati törvény (Hjt.) újraalkotása, a humánstratégia megvalósításának alapjául szolgáló jogszabályi környezet kialakítása, az új előmeneteli és teljesítményértékelési rendszer kidolgozása, az állomány megtartása, az állomány szociális, élet- és munkakörülményei színvonalának
lehetőség szerinti javítása.
4. § Honvédelmi irányítás, vezetés fő feladatai:
a) Az MH folyamatos irányításának, vezetésének, szer
vezeti és működési rendjének biztosítása, az új törvényi
szabályozásnak megfelelő irányítási, vezetési rend és
rendszer kialakítása.
b) A szervezetelemzések folytatása, átfogó munkakörelemzés – és -értékelés végrehajtása a kijelölt szervezetek
vonatkozásában (összhangban a közszolgálati életpályák
összehangolásának keretében végzett munkakörelemzéssel).
c) A Honvédelmi Tanács és a Kormány speciális működési feltételeinek biztosításával kapcsolatos ágazati feladatok végrehajtása.
d) A NATO válságreagálási rendszerével összhangban
álló nemzeti intézkedési rendszerhez és az alkalmazáshoz
kapcsolódó feladatok folytatása.
e) Az MH tartalékos rendszerének fejlesztése, a feltöltés
folytatása, a kapcsolódó ágazati feladatok végrehajtása.
f) A tárcaszintű létszámgazdálkodás keretében a feltöltöttség és az állományarányok alakulásának elemzése, a
létszámgazdálkodásra vonatkozó szabályozók aktualizálása, pontosítása.
g) A nemzetközi szerződésekből fakadó, valamint a hazai válságkezelési gyakorlatok végrehajtása.
h) A Honvédelmi Katasztrófavédelmi Rendszer (HKR)
riasztási és működési feltételeinek folyamatos biztosítása
mellett a HKR megfeleltetése az új jogszabályi környezetnek, a kapcsolódó ágazati feladatok végrehajtása.
i) A HM felelősségi körébe tartozó légiforgalom-szervezési, biztonsági, biztosítási feladatok hazai és nemzetközi vonatkozású feladatainak végrehajtása.
j) A polgári veszélyhelyzeti tervezési, kritikus infrastruktúra védelmi, terrorizmus elleni, valamint a Befogadó
Nemzeti Támogatáshoz kapcsolódó ágazati feladatok végrehajtása, a RENEGADE tárcaszintű feladatainak koordinálása.
5. § A humánpolitika fő feladatai:
a) A humánstratégia végrehajtásához kapcsolódó progra
mok, tervek kidolgozása, a megvalósítás összehangolása.
b) Az alap-, közép- és felsőfokú oktatási intézmények
ben az állampolgári, honvédelmi ismeretek terjesztését
célzó „KatonaSuli” program további működtetése és fejlesztése, ennek keretében a debreceni Gábor Dénes Elektronikai, Műszaki Szakközépiskola és Kollégium honvéd
középiskolává történő átalakítása a 2012/2013-as tanévtől
kezdődően. A honvédelmi nevelés programjának kidolgozása és bevezetése. A romák társadalmi integrációját segítő programok megvalósítása.
c) A Nemzeti Közszolgálati Egyetem Hadtudományi és
Honvédtisztképző Kar tisztképzésének nemzeti hagyományokat tükröző alapokra helyezésével, az oktatás, a felsőfokú szakképzés, az alapképzés, a mesterképzés, a doktori
képzés, valamint az ezekhez illeszkedő át- és továbbképzési rendszer korszerűsítésével kapcsolatos feladatok végrehajtása.
6. § A jogi és igazgatási terület fő feladatai:
a) A honvédelmi jogi szabályozó rendszer aktualizálása
az Alaptörvényre, az új Hvt.-re és egyéb, az ágazat tevé
kenységét meghatározó új jogszabályokra figyelemmel,
kiemelten az új szolgálati törvény megalkotása.
b) A jogi képviselet, az ügyfélszolgálati tevékenység, a
törvényességi felügyelet, a nemzetközi jogi, katonai fegyelmi feladatok eredményes megvalósítása; az ágazatot
érintő szabályozás monitoringja.
7. § A védelempolitikai terület fő feladatai:
a) Az új stratégiai célok, az MH jogszabályok által elv
árt képességeinek megfogalmazása, a Nemzeti Katonai
Stratégia kidolgozása; a nemzetközi válságkezelés védelempolitikai feladataiban való eredményes részvétel;
a HM hatékony képviselete a nemzetközi szervezetekben.
b) A hazánk által ratifikált szerződésekben, dokumentumokban és megállapodásokban foglalt kötelezettségek teljesítése.
8. § A nemzetközi együttműködés fő feladatai:
a) A nemzetközi kapcsolatok elveinek alakítása. A két
oldalú megállapodások alapján a HM képviseletéből, illetve az együttműködési tevékenység végrehajtásából adódó
feladatok végzése. A magyar–amerikai együttműködés
keretében a Koalíciós Támogatási Alap felhasználás, közreműködés a nemzetközi programok végrehajtásában, az
UH-1 helikopterekkel kapcsolatos feladatokban, valamint
a brit–francia helikopterkezdeményezésben való magyar
részvétel amerikai támogatásának elérése.
b) Az Ohio Nemzeti Gárdával közösen vállalt afganisztáni Nemzetközi Biztonsági Közreműködő Erők Műveleti
Tanácsadó és Összekötő Csoport (ISAF OMLT) működtetése, a Nemzeti Partnerségi Program keretében biztosított
felzárkóztató programok közös szervezése és végrehajtása.
c) Az MH Tartományi Újjáépítési Csoport (a továbbiakban: MH PRT) és más műveletek fenntartásával, a szállítások szervezésével összefüggő együttműködés megvalósítása.
d) A Franciaországgal folytatott stratégiai együttműködés során az afrikai műveleti tapasztalataik tanulmányozása, a szimulációs rendszerek beszerzésével kapcsolatos álláspontok tisztázása.
e) A Németországgal folytatott kétoldalú együttműködés
keretében a Bundeswehrből kivonásra kerülő haditechnika
figyelemmel kísérése, igény esetén egyeztetés a német féllel. Továbbá a ROLE-2 katona-egészségügyi projekt kidolgozása, beindítása.
f) A V-4 országokkal történő együttműködésből, valamint a közös EU-harccsoportra történő felkészülésből eredő kétoldalú programok előkészítése, koordinálása és végrehajtása.
g) A magyar–román közös békefenntartó zászlóaljjal
kapcsolatban az alegység konkrét alkalmazása lehetőségeinek felmérése és meghatározása különböző műveletekben.
h) A nyugat-balkáni országokkal folytatandó együttműködés erősítése. Horvátország, Albánia, Bosznia-Hercegovina és Macedónia esetében a magyar integrációs tapasztalatok átadása.
i) A szomszédos országok tekintetében a légtérrendészeti és légierő-együttműködési feladatokhoz kapcsolódó
Együttműködési Megállapodások (MOU – Memorandum
of Understanding) elkészítésének feladatai.
j) A magyar–svéd együttműködés keretében a Gripen-repülőgépek folyamatos műveleti alkalmazásához
szükséges feltételek biztosítása, a bérleti szerződés módosításával kapcsolatos feladatok végzése.
k) A magyar–izraeli kétoldalú katonai kapcsolatok szinten tartása, nemzeti érdekeinknek megfelelő esetleges bővítése, a stratégiai párbeszéd rendszerének kialakítása.
l) A Magyar–Indiai Katonai Vegyes Bizottság által
meghatározott feladatok végrehajtása és a magyar–algériai, illetve a magyar–egyiptomi katonai együttműködés fejlesztése.
m) Az olasz–magyar nemzeti fegyverzeti igazgatói
„Jegyzőkönyvben” rögzített potenciális együttműködési
területek fejlesztése.
n) Kínai relációban a kétoldalú tárcaközi megállapodásra alapozva a felsőszintű kapcsolatok fenntartása mellett
az együttműködés kiszélesítése.
o) Grúzia, Kazahsztán, Kirgizisztán, Tádzsikisztán, Üzbegisztán, India, Pakisztán, Algéria és Kína vonatkozásában katonai együttműködési megállapodások kidolgozása,
aláírásra történő előkészítése, az aláírt megállapodások
jogi aktusainak koordinálása, valamint a megállapodáson
alapuló kétoldalú katonai együttműködés nemzeti érdekeinket szolgáló fejlesztésének megkezdése.
p) Térképészeti és katonaföldrajzi együttműködés kidolgozása Litvániával, Lettországgal és Spanyolországgal, valamint az érvényben lévő megállapodás megújítása
az Egyesült Államokkal.
q) A katonadiplomáciai képviseleti rendszer átalakítása.
A véderőattasé rendszer hatékonyságának növelése az információs csatornák és a jelentési rendszer „bürokratikus”
elemeinek egyszerűsítésével, szélesebb körű elemzéssel és
egy nemzetközi információs adatbázis kialakításával, valamint a működési költségek csökkentési lehetőségeinek
kidolgozásával. Magyarország szövetségesi feladatköréből, az EU-ban és más nemzetközi szervezetben betöltött
tagságából és regionális együttműködéséből adódó külföldi szerepvállalásai, a különleges képességei, valamint a
haderő-korszerűsítés eredményeinek képviselete.
r) A Budapesten akkreditált katonai attasék 2012. évi
programjainak szervezése, 2013. évi programtervezetének
kidolgozása. Az új attasék működési engedélye beszerzé
sének biztosítása, az attasék akkreditálása, a katonadiplomáciai programok tervezése, szervezése és végrehajtása.
Az attasék erőteljesebb bevonása a nemzeti érdekeinket és
a HM előtt álló feladatok végrehajtásának elősegítését támogató nemzetközi kétoldalú katonai és védelmi ipari
együttműködési kapcsolataink fejlesztésébe a meglévő
együttműködés hatékonyabb működtetése, illetve új
együttműködési területek feltárása által.
9. § A védelmi és gazdasági tervezés fő feladatai:
a) A Honvédelmi Tárca Védelmi Tervező Rendszer
(HTVTR) működési hatékonyságának növelése, az alrendszerek tevékenységének, a tervezési és ellenőrzési folyamatoknak az összehangolása.
b) A tárca 2013–2022. évekre vonatkozó hosszú távú,
stratégiai és a 2013–2016. évekre vonatkozó rövid távú
terve kidolgozásával kapcsolatos feladatok végrehajtása.
10. § A gazdálkodás és vagyonfelügyelet fő feladatai:
a) A HM–MH ingatlangazdálkodás hatékony és gazda
ságos, a honvédelmi szervek valós elhelyezési igényeit
biztosító működtetése. A honvédelmi célra feleslegesnek minősülő ingatlanokat a HM gazdálkodási-gazdaságossági, illetve a közfeladatok biztonságos ellátásának érdekeire figyelemmel kell hasznosítani. Kiemelten kell kezelni a
honvédelmi célra feleslegessé nyilvánított ingatlanok értékesítését, elő kell készíteni azon kormányzati döntéseket,
amelyek az elidegenítési bevételek HM általi felhasználását biztosítják.
b) A lakhatástámogatási rendszer fenntartása, működtetése, a költségvetési források támogatási igényekhez igazodó tervezése, a humánstratégiában foglalt elveket érvényesítő támogatási koncepció és szabályozás kidolgozása.
c) A HM ingatlangazdálkodása során biztosítani kell a
HM és az MH katonai szervezetei megfelelő elhelyezését.
A honvédelmi feladatok ellátásához igazodó ingatlanállomány működtetése során kiemelt feladatként kell kezelni a
fenntartási, üzemeltetési, őrzés-védelmi költségek racionalizálását, csökkentését. Folyamatosan figyelemmel kell
kísérni és ki kell használni azokat a program- és pályázati
lehetőségeket, amelyek központi forrásokat nyújtanak a
költségvetési szervek részére energetikai és környezetvédelmi fejlesztések finanszírozására. A katonai környezetvédelem területén kiemelt feladatként kell kezelni a természetvédelmi oltalom alatt álló területek ökológiai állapotának megőrzését.
d) Az inkurrens ingóvagyon gyors és gazdaságos hasznosítása, valamint a költségvetési törvény keretei között az
értékesítési bevételek HM általi felhasználásának biztosítása. Kiemelt feladatként kell kezelni a MIG-ek értékesítését.
e) A HM által megfogalmazott igények maradéktalan
érvényre juttatásával folyamatosan el kell látni a HM által
alapított gazdasági társaságok jog- és szakszerű működésével kapcsolatos felügyeleti feladatokat.
11. § A katonai személyzeti fő feladatok:
a) A személyügyi eljárási rend egyszerűsítése, a szak
igazgatási ügyintézési folyamat időtartamának csökkentése, a központi személyügyi szakigazgatás normatív szabályainak kidolgozása, a civil munkaerőpiacra történő
visszaillesztés rendszerének hatékony működtetése, az
életminőséget javító programok végrehajtása, a szociális
ellátó rendszer elemeinek korszerűsítése, a hivatásos és a
szerződéses állomány utánpótlása, képzése, továbbképzése, magasabb beosztásba történő kiválasztási rendszerének
fejlesztése.
b) A humánszolgálati intézményrendszer működésének
megerősítése, az Integrált Ügyfélszolgálati Irodák kiépítésének folytatása, az emberközpontú ügyintézés megvalósítása, továbbá aktív szolgálatból kiválni kényszerülők
munkaerőpiacra történő visszailleszkedésének támogatása.
c) A rugalmas, mobilitást biztosító, fenntartható integrált katonai felkészítési, oktatási-képzési rendszer kialakításának folytatása, az át- és továbbképzési rendszer korszerűsítése. Az előmeneteli rendnek és a szakmai struktúrának megfelelő beosztások betöltéséhez szükséges végzettség és szakképzettség megszerzésének biztosítása, a
hazai, a NATO/EU és más nemzetközi műveletekben lehetséges beosztásokra történő sajátos követelmények szerinti felkészítés.
d) Az önkéntes tartalékos rendszerrel kapcsolatos feladatok végrehajtása, a hadkötelezettség bevezetéséhez
szükséges képesség fenntartása. Az önkéntes tartalékos,
valamint szerződéses állomány toborzása, a szükséges beiskolázási létszámok biztosítása.
e) A katonai kulturális tevékenység és a rekreációs feladatok biztosítását végző szervezetek átalakítása, valamint ezen feladatok végrehajtása új rendszerének kialakítása.
12. § A hadművelet, fegyvernemi szakterület fő feladatai:
a) Az ország fegyveres védelmi terve és a kapcsolódó
okmányok pontosítása az új jogszabályi környezet figyelembevételével az MH Műveleti Vezetési Rendszerének
kialakítása.
b) Az önkéntes védelmi tartalékos rendszer működtetésével a kijelölt katonai infrastruktúra őrzés-védelmének
biztosítása, erősítése.
13. § A haderő-tervezés fő feladatai:
a) A „Javaslat az MH képességeinek fejlesztésére” című
okmány véglegesítése, a 10 éves stratégiai tervhez kapcsolódó képességfejlesztési programelgondolások és program-végrehajtási tervek összeállítása; „Az MH állománytábláiban alkalmazandó hadfelszerelések lajstromá”-nak
módosítása.
b) A NATO védelmi tervezési és áttekintési eljárás folyamatában a Képességfelmérés (Capability Survey – CS)
fejezeteire, kérdéseire adandó válaszok kidolgozásával, az
EU Képességfejlesztési Mechanizmusból adódó, az Európai Védelmi Ügynökség munkájában való részvétellel, a
NATO/EU koncepcionális és stratégiai jellegű dokumentumaiban foglaltak hazai haderő-átalakítási folyamatba
történő beépítésével kapcsolatos feladatok végrehajtása.
Haderő-szervezési tevékenység:
c) A béke, valamint a békétől eltérő (háborús) időszak
hadrendjének – az elrendelt szervezési feladatokkal összhangban – szükség szerinti pontosítása, aktualizálása, az
MH szervei szervezeti korszerűsítéséből adódó haderő-szervezési feladatok, illetve 2012. évi szervezési időszak(ok) feladatainak végrehajtása.
d) Az MH rendszeresített és feltölthető létszámának
naprakészen tartása; ez irányú – havi rendszerességgel történő – adatszolgáltatás a HM Tervezési és Koordinációs
Főosztály részére.
e) Az MH Önkéntes Tartalékos Rendszerének további
fejlesztésével kapcsolatos szakfeladatok végzése.
14. § A híradó, informatikai, információvédelmi tevékenység
fő feladatai:
a) Az MH Informatikai Stratégiájának (MH IS) felülvizsgálatával kapcsolatos feladatok végzése.
b) Az MH Vezetési Információs Rendszer (MH VIR)
középtávú fejlesztési koncepció kidolgozása.
c) A jóváhagyott MH Kibervédelmi Koncepció alapján
a megvalósításhoz szükséges feladatok kidolgozása, a feltételek megteremtésének előkészítése.
d) A tárgyidőszak híradó, informatikai biztosítási feladataihoz szükséges közbeszerzési eljárások megkezdése.
e) A missziók, felajánlott alegységek részére biztosított
polgári műholdas távközlési szolgáltatás egységesítése,
korszerűsítése, az MH Műholdas Szolgáltatási Rendszere
fejlesztése program hadműveleti követelményeinek kidolgozása.
f) Egységes állandó híradó- és informatikai rendszer fejlesztése.
g) Tábori területi hírrendszerelemek kialakítása, követelmények megfogalmazása. h) A NATO Biztonsági Beruházási Programjához kapcsolódó, a légi vezetési és irányítási, valamint híradó- és
informatikai rendszerek fejlesztésére irányuló képességcsomagokban foglalt programok megvalósításával kapcsolatos tárgyidőszaki feladatok végrehajtása.
15. § A katonai egészségügy fő feladatai:
Az MH Honvédkórház létrehozásához kapcsolódóan az
egészségügyi ellátás feltételeinek, az igényjogosult és területi ellátási kötelezett állomány alap,- járó- és fekvőbeteg-ellátásának folyamatos és magas színvonalú biztosítása. A missziók egészségügyi felkészítése és megelőző
egészségügyi ellátása, a NATO-kötelezettségek, a minősített időszaki igénytervezési feladatainak terv szerinti végrehajtása. Folyamatosan és zavarmentesen biztosítani az
összes katona-egészségügyi képességet, a prevenciótól a
definitív, a sürgősségitől a krónikus betegellátásig és
egyéb speciális feladatok ellátását.
16. § A társadalmi kapcsolatok, kommunikáció, hadisírgondozás, kultúra fő feladatai:
a) Az MH társadalmi elismertségének és a lakossági bizalom erősítése; a toborzás és megtartás támogatása, a védelmi feladatok sikeres végrehajtásához kedvező társadalmi környezet biztosítása.
b) Az MH-hoz kötődő társadalmi, ernyő- és érdek-képviseleti szervezetekkel való kapcsolattartás, azok támogatása.
c) A meghatározott közérdekű adatok nyilvánosságának, a jogszabályban meghatározott adatok közzétételének és az adatigénylések teljesítésének biztosítása.
d) A hadisírgondozó kormánymegállapodások előkészítése. e) Az MH-n belüli hagyományápolás további erősítése.
17. §
Az államháztartási belső ellenőrzés fő feladatai:
a) A fejezet- és az intézményi szintű államháztartási bel
ső ellenőrzések szervezése, végzése, az azokkal kapcsolatos koordinációs és harmonizációs feladatok végrehajtása.
b) Hozzájárulás a működés gazdaságosságának, hatékonyságának, eredményességének növeléséhez, a közpénzek és az állami vagyon felhasználásának átláthatóságához, elszámoltathatóságához, a korrupció megelőzéséhez,
illetve feltárásához.
18. § A logisztikai támogatás fő feladatai:
a) A műveleti területen lévő és felajánlott erők támoga
tásának végzése. Az afganisztáni műveletekben részt vevő
erők kivonásával kapcsolatos erő-eszköz visszacsoportosítási feladatok tervezése, előkészítése, a katonai szervezetek működési feltételeinek biztosítása, az önkéntes tartalékos rendszer feltöltéséből adódó logisztikai feladatok végrehajtása.
b) Az MH logisztikai fejlesztési koncepciójának kialakítása. A készenlétfenntartás és -fokozás, valamint a katasztrófavédelem logisztikai támogatási feladatai végrehajtása. A Központi Hadműveleti Készlet megalakítása.
c) A NATO képességfejlesztési programok magyarországi projektjeinek folytatása, kiemelt tekintettel a medinai radarhelyszín beruházásra, valamint a veszprémi
ARS-rendszer telepítésével összefüggő feladatainak végrehajtására. A Link 16 harcászati adatkapcsolati lefedettséget biztosító állomások (Bánkút, Tubes) telepítési feladatainak, illetve a rendszer-integrációjuk végrehajtása.
d) A NATO LOGREP lépcsőzetes bevezetésével kapcsolatos feladatok tervezése, a SAC C-17 program befogadó nemzeti támogatás feladatainak végzése, valamint
együttműködés a cseh többnemzeti logisztikai együttműködési központtal.
e) Az MH egészségügyi rendszere fejlesztési célkitűzéseinek meghatározása, az egészségügyi szolgálat szervezeti átalakítása, korszerűsítése. Az új hadrendi elemként
megalakított MH Honvédkórház működtetése.
19. § Az elhelyezés, infrastruktúra, környezetvédelem fő feladatai:
a) A HM és az MH katonai szervezetei elhelyezését,
működését biztosító, feladatainak ellátáshoz szükséges ingatlanok biztosítása, a szolgálati feltételek, a szerződéses
állomány élet- és munkakörülményeinek javítása.
b) A katonai létesítmények folyamatos energia- és közműellátásának, a csapatok kiképzéséhez, működéséhez
szükséges alapellátások biztosítása.
c) Az ingatlanok használata, a katonai tevékenységek
tervezése és végrehajtása során a NATO és az EU környezet- és természetvédelmi követelményrendszerének, a
nemzeti környezetpolitikában megfogalmazott elveknek
az érvényre juttatása, feladatok végrehajtása, az elérhető
uniós források megpályázása.
20. § A pénzügy és számvitel fő feladatai:
a) A HM kiadásaival összhangban az MH sajátosságai
ból eredő költségvetési gazdálkodás szabályozásának, a kincstári finanszírozás költségvetési és gazdálkodási követelményei érvényesítésének biztosítása, a gazdasági-pénzügyi felügyeleti ellenőrzés szigorítása mellett.
b) A meglévő anyagi és pénzügyi feltételek által biztosított lehetőségek keretén belül az MH működőképességének fejlesztése keretében meghatározott célkitűzések végrehajtásának biztosítása.
c) A fejezet költségvetési gazdálkodásának megszervezése, a gazdálkodás helyzetéről naprakész információk
biztosítása, valamint az év során felmerülő terven felüli
feladatok költségvetési fedezetbiztosítása, a honvédelmi
szervezetek pénzügyi és számviteli ellátásának folyamatos
biztosítása.
d) A HM fejezet egységes számviteli politika és a mellékletét képező szabályzatok, valamint a HM számlarend aktualizálása a jogszabályi változások figyelembevételével.
e) A közbeszerzések, a közbeszerzési értékhatárt el nem
érő értékű beszerzések, a tárca Éves Beszerzési Tervének
(ÉBT) pénzügyi ellenjegyzése, a kötelezettségvállalások
Magyar Államkincstár részére történő bejelentése.
f) A NATO és az EU közös finanszírozású pénzügyi alapokhoz történő hozzájárulások tervezése, átutalása. A külföldi szolgálatot ellátó személyi állomány pénzügyi biztosítása.
21. § A geoinformációs támogatás fő feladatai:
a) Az új földmérési és térképészeti tevékenységről szóló
törvénnyel, illetve a törvény végrehajtási rendeleteivel
kapcsolatos szakfeladatok végrehajtása.
b) A Többnemzeti Térinformatika Együttműködési
Program (MGCP) folytatása.
c) A tárcaközi szakmai együttműködési megállapodás
megújítása az Országos Meteorológiai Szolgálattal.
d) Ortofotó településtérképek készítése Afganisztán
Baghlan tartományának területére.
22. § A katonai biztonság, információszerzés, feldolgozás és
értékelés fő feladatai:
a) A katonai nemzetbiztonsági szervezetek teljes körű
összevonásának befejezése a Katonai Nemzetbiztonsági
Szolgálatba úgy, hogy a feladatok hatékony és maradéktalan végrehajtása folyamatosan biztosított legyen.
b) Az ország biztonsági helyzetének folyamatos értékelése, a potenciális fenyegetések és kockázatok időbeni felfedése, az ország ellen irányuló, biztonságát közvetlenül
fenyegető folyamatok és törekvések felderítése. A szövetségi (NATO, EU) és a kétoldalú nemzetközi együttműködés keretében folytatandó információcsere növelése, a rá
dióelektronikai felderítő rendszer korszerűsítésének folytatása. c) A válságkörzetekben települt magyar kontingensek
felderítő információkkal történő ellátása, a kihelyezett felderítő erők tevékenységének szakmai irányítása. A kontingensek rádióelektronikai felderítő biztosítása.
23. § A fejlesztési programokkal kapcsolatos fő feladatok:
a) A hadipari fejlesztések (Hadfelszerelési Iparkorsze
rűsítési Terv „HADIK terv”) megvalósítása.
b) A Gripen-program folytatása a bérleti megállapodás
módosítása mellett.
c) A GBP keretében beszerzett gépjárművek beszerzé
sével és rendszerbeállításával kapcsolatos tevékenység
végzése. d) A modernizált gépkarabély, a 12,7 mm M2HB géppuska, 40x53 mm-es gránátvető, 60 mm-es aknavető rendszerbeállításával kapcsolatos tevékenység végzése.
e) Az MH hálózatbiztonság megerősítését célzó kezdeti
képesség kialakítása (Cyber Defence – Kibernetikai védelem).
f) A tábori területi híradó és informatikai rendszer és vezetési pont híradó és informatikai központ elemek beszerzésével kapcsolatos feladatok végrehajtása úgy, hogy a kialakítandó elemek képezzenek alapot nagy kapacitású
egységes, hang- és adatszolgáltatások konvergenciáját
biztosító, szolgáltatásorientált IP alapú rendszer kialakításhoz. A zászlóalj, század és szakasz szintű rádiós vezetési komplexumok sorozatgyártása.
g) A telepíthető tábori híradó-informatikai rendszer
program feladatainak végrehajtása olyan módon, hogy a
szükséges eszközök elsődlegesen a felajánlott erők részére
kerüljenek biztosításra.
h) A híradó és informatikai képesség fejlesztéséhez kapcsolódóan a HM-I új híradó, informatikai központ kialakításának befejezése.
i) A NATO-vállalásokkal összefüggő fejlesztési feladatok időarányos végrehajtása. A nemzeti Telepíthető Híradó
és Informatikai Alegység felállításához szükséges híradó
informatikai feladatok végrehajtása.
j) Az MH katonai repülőterein üzemelő navigációs, leszállító és légiforgalom-irányító rendszerek felújítása és
modernizálása.
k) Az MH repülőterein üzemelő leszállítólokátor-berendezések, valamint a P-37 típusú felderítő radarok élettartamának meghosszabbítását és az előírt szintű hadrafoghatóság biztosítását szolgáló ipari javítás, felújítás végrehajtása.
l) A háromdimenziós radarral kapcsolatos feladatok
folytatása. A NATINADS Föld-Levegő-Föld híradórendszer telepítésének folytatása (rendszeresítés). Az integrált
légvédelmi rendszer fejlesztéséhez kapcsolódó híradó informatikai átalakítás, kapacitásbővítés tervezése.
24. § A haderő felkészítésének, kiképzésének fő feladatai:
a) A kiképzés hatékonyságát, eredményességét növelő
feladatok végzése, különös tekintettel a külföldi alkalmazásra felajánlott alegységek, készenléti alegységek felkészítésére, a tapasztalatok feldolgozására, az önkéntes tartalékosok differenciált kiképzési rendszerének kidolgozására, a megalapozott tiszti, altiszti képzési követelményekre.
b) Az önkéntes tartalékosok felkészítése részletes feladatainak, kiképzési programjának kidolgozása. A szabályzó és doktrínafejlesztő tevékenység folytatása.
c) A Nemzeti Közszolgálati Egyetem keretében a Hadtudományi és Honvédtisztképző Karon folyó tisztképzés
nemzeti hagyományainkat tükröző alapokra helyezésével,
az oktatás, a felsőfokú szakképzés, az alapképzési szakképzés, a mesterképzés, a doktori képzés, valamint az
ezekhez illeszkedő át- és továbbképzési rendszer korszerűsítésével kapcsolatos feladatok végrehajtása.
d) A parancsnokságok és törzsek képességeinek további
erősítése az MH alaptörvényi kötelezettségeiből adódó
feladatok végrehajtásában, a harctevékenységek megtervezésében és megszervezésében.
e) A kötelékek kiképzése terén a katonai szervezetekre
háruló országvédelmi feladatok, a békeműveletek katonai
feladatai, valamint a terrorizmus elleni védelem és a katasztrófavédelmi feladatokra történő kiképzés, a nemzeti
és nemzetközi gyakorlatok során az ezekre történő felkészítés, az együttműködési feladatok gyakorlásának, valamint az NRF váltásokba kijelölt erők felkészítésének és az
önkéntes tartalékosok kiképzésére való felkészülés kiemelt kezelése.
f) A hatályos kiképzési dokumentumok felülvizsgálata,
értékelése, korszerűsítése és digitalizálása. A digitalizált
dokumentumok, a kiképzést segítő egyéb anyagok és információk feltöltése az MH Központi Doktrinális Adatbázisba.
g) A különböző NATO és nemzeti felkészültséget, készenlétet minősítő ellenőrzésekre való felkészülés, azok
eredményes végrehajtása.
25. § A védelemigazgatás, védelmi felkészítés fő feladatai:
a) Az Alaptörvényben szabályozott rendkívüli jogrend
időszakaira, továbbá más jogszabályokban meghatározott
válsághelyzetekre vonatkozó, a Kormány és a honvédelmi
miniszter hatáskörébe tartozó, központi és területi szintű
védelmi igazgatási döntések előkészítése és végrehajtásának koordinálására, a védelmi bizottságok működése feletti honvédelemmel kapcsolatos szakmai irányítási feladatok végzése.
b) A honvédelmi felkészítés, gazdaságmozgósítás és a
válságkezelés feladatainak végzése, a kormányzati döntések előkészítése, a minisztériumok és kormányhivatalok,
valamint a honvédelemben közreműködő más szervek védelmi igazgatási feladatot ellátó egységeivel való együttműködés.
c) A gazdaság védelmi célú felkészítésével, a polgári
veszélyhelyzeti tervezéssel, a katasztrófavédelemmel, valamint a honvédelem szempontjából fontos kritikus infrastruktúra védelmével, a NATO Válságreagálási Rendszerével összhangban álló Nemzeti Intézkedési Rendszer kidolgozásával összefüggő, továbbá a szövetséges fegyveres erőkkel történő kollektív védelmi tervezéssel és a haderőfejlesztéssel kapcsolatos polgári (rendvédelmi és honvédelmi felkészülés egyes feladatainak ellátásában részt
vevő) szervek tevékenységének összehangolása.
26. § A műveleti szerepvállalás fő feladatai:
a) A NATO- és EU-műveletek tekintetében az Erőgene
rálási Konferenciákra történő felkészülés feladatainak
végzése. Az afganisztáni szerepvállalás, ezen belül az MH
PRT struktúrájának és feladatrendszerének átalakítása; a
béketámogató és válságreagáló műveletekre vonatkozó
kormányhatározat-módosítások, nemzeti fenntartások és
át-alá rendelések elkészítése; a Mi-17 Air Mentor Team
felkészítésének folytatása és kiküldése; a Mi-24/35 Air
Mentor Team szolgálatának folytatása; a Különleges Műveleti Csoport folyamatos tevékenysége; a műveletekben
részt vevő erők logisztikai támogatása, a „béke” szabályozók felülvizsgálata.
b) A válságkezelési és béketámogató műveletekben beosztásba kerülő állomány felkészítése, kiképzése, a váltások végrehajtása, valamint a műveletek monitoring jelleggel történő elemzése, értékelése, a tapasztalatok feldolgozása, azok kiképzésbe történő beépítése, felhasználása.
27. § Egyéb feladatok:
a) A Katonai Nemzetbiztonsági Szolgálattal való új el
veken alapuló együttműködés kialakítása.
b) A tárca Kommunikációs Stratégiájának véglegesítése.
28. § A jelen utasítással meghatározott fő feladatok végrehajtásának részfeladatait és azok ütemezését „a honvédelmi
tárca 2012. évre vonatkozó rövid távú terve” tartalmazza.
29. § Az utasítás hatálya alá tartozó szervezetek vezetői az
utasításban meghatározott célkitűzések elérése, fő feladatok végrehajtása érdekében, a honvédelmi tárca 2012. évre
vonatkozó rövid távú tervében foglalt feladatok figyelembevételével határozzák meg szervezetük, alárendeltjeik
2012. évi részletes feladatait, készítik el saját terveiket.
30. § Ez az utasítás a közzétételét követő harmadik napon lép
hatályba, és 2013. március 31-én hatályát veszti.
Dr. Hende Csaba s. k.,
honvédelmi miniszter


type: legislation

jurisdiction: Hungary

text:
1419/2016. (VII. 29.) Korm. határozata a Modern Városok Program keretében tervezett székesfehérvári Középiskolai Campus kialakítása érdekében szükséges források biztosításáról.
A Kormány a  Magyarország Kormánya és Székesfehérvár Megyei Jogú Város Önkormányzata közötti együttműködési
megállapodás végrehajtásával összefüggő feladatokról szóló 1383/2015. (VI. 12.) Korm. határozat 2.  pontjának végrehajtása
érdekében, valamint a Modern Városok Program keretében Magyarország Kormánya és a megyei jogú városok önkormányzatai
között első ütemben kötött együttműködési megállapodásokkal összefüggő intézkedésekről szóló 1038/2016. (II. 10.)
Korm. határozat 1. melléklet VII./2. pontjára is figyelemmel felhívja a nemzetgazdasági minisztert, hogy – a Miniszterelnökséget
vezető miniszter és az emberi erőforrások miniszterének bevonásával – gondoskodjon
 1. a  2017.  évben szükséges 1 072 500,0 ezer forint forrás biztosításáról a  2017.  évi központi költségvetés
XI. Miniszterelnökség fejezetben;
Felelős: nemzetgazdasági miniszter Miniszterelnökséget vezető miniszter
emberi erőforrások minisztere
Határidő: a felmerülés ütemében
 2. a 2018. évben szükséges 6 667 500,0 ezer forint forrás biztosításáról a 2018. évi központi költségvetésben;
Felelős: nemzetgazdasági miniszter
emberi erőforrások minisztere
Miniszterelnökséget vezető miniszter
Határidő: a 2018. évi központi költségvetés tervezése során
 3. a 2019. évben szükséges 635 000,0 ezer forint forrás biztosításáról a 2019. évi központi költségvetésben.
Felelős: nemzetgazdasági miniszter
emberi erőforrások minisztere
Miniszterelnökséget vezető miniszter
Határidő: a 2019. központi költségvetés tervezése során Orbán Viktor s. k.,
 miniszterelnök


text:
96/2013. (III. 5.) KE határozata miniszteri megbízatás megszűnéséről.
Az Alaptörvény 9. cikk (4) bekezdés c) pontja és a központi államigazgatási szervekről, valamint a Kormány tagjai és
az államtitkárok jogállásáról szóló 2010. évi XLIII. törvény 42. §-a alapján – a miniszterelnök javaslatára – megállapítom,
hogy dr. Matolcsy György nemzetgazdasági miniszternek e megbízatása 2013. március 3-ai hatállyal megszűnik.
Budapest, 2013. március 1. Áder János s. k.,
köztársasági elnök


text:
1253/2017. (V. 8.) Korm. határozata az IKOP-4.1.0-15-2016-00004 azonosító számú [„R67 Kaposvár és az M7 közötti szakasz (érintett települések elkerülését is megvalósító) fejlesztése” című] egymilliárd forintot meghaladó támogatási igényű projekt támogatási összeg növeléséről.
A Kormány a  2014–2020 programozási időszakban az  egyes európai uniós alapokból származó támogatások felhasználásának
rendjéről szóló 272/2014. (XI. 5.) Korm. rendelet 4. § (1) bekezdés f ) pontjában, valamint az európai uniós forrásból finanszírozott
egyes projektek költségnövekménye támogathatóságáról szóló 17/2017. (II. 1.) Korm. rendelet 6/A. §-ában biztosított jogkörében
eljárva
 1. jóváhagyja az  IKOP-4.1.0-15-2016-00004 azonosító számú „R67 Kaposvár és az  M7 közötti szakasz (érintett
települések elkerülését is megvalósító) fejlesztése” című előkészítési projekt (a továbbiakban: projekt) megvalósítása
érdekében a projekt forrásszerkezetének módosítását az 1. melléklet szerint;
2. hozzájárul az 1. pont szerinti projekt támogatási szerződésének módosításához az 1. melléklet szerint;
Felelős: nemzeti fejlesztési miniszter
Határidő: 2017. június 30.
3. jóváhagyja a  Magyarország 2017. évi központi költségvetéséről szóló 2016. évi XC. törvény 1.  melléklet
XIX. Uniós fejlesztések fejezet, 2. Fejezeti kezelésű előirányzatok cím, 9. 2014–2020 közötti kohéziós politikai
operatív programok alcím, 4. Integrált Közlekedésfejlesztési OP (IKOP) jogcímcsoport 4. prioritása keretének
5 522 775 579 forint összegű többlet-kötelezettségvállalással történő növelését, amelyet az  1.  pontban
meghatározott projekt támogatási szerződésének módosítása érdekében kell felhasználni;
Felelős: nemzeti fejlesztési miniszter
nemzetgazdasági miniszter Határidő: azonnal
 4. felhívja a  nemzeti fejlesztési minisztert, hogy tegyen javaslatot az  1.  pont szerinti projekt Integrált
Közlekedésfejlesztési Operatív Program éves fejlesztési keretének megállapításáról szóló 1247/2016. (V. 18.)
Korm. határozatban meghatározott adatainak módosítására;
Felelős: nemzeti fejlesztési miniszter
Határidő: soron következő módosítás alkalmával
5. felhívja a  nemzeti fejlesztési minisztert, hogy a  még hátralévő kivitelezők kiválasztására irányuló feltételes
közbeszerzési eljárás során megismert kivitelezési árak alapján nyújtson be előterjesztést a  Kormány részére
a projekt további kivitelezési forrásainak biztosítása érdekében.
Felelős: nemzeti fejlesztési miniszter
Határidő: a feltételes közbeszerzési eljárások lefolytatását követően azonnal
Orbán Viktor s. k.,
 miniszterelnök


text:
27/2017. (X. 13.) NGM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdése és a jogalkotásról szóló 2010. évi CXXX. törvény 23. § (4) bekezdés c) pontja alapján a következő utasítást adom ki:
1. § A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII.  törvény 38.  § (2)  bekezdése alapján 2017. október 1. napjától 2018. március 31. napjáig terjedő időtartamra
a  Zalaegerszegen létrehozásra kerülő önvezető járművek járműipari tesztpályájának megvalósításával kapcsolatos
feladatok ellátására Vigh László urat miniszteri biztossá nevezem ki.
2. § A miniszteri biztos az 1. § szerinti feladatkörében:
a) a Zalaegerszegen létrehozásra kerülő önvezető járművek járműipari tesztpályájának megvalósításával
kapcsolatosan koordinálja a szükséges intézkedéseket, és kapcsolatot tart a járműipari tesztpályát üzemeltető
gazdasági társasággal,
b) részt vesz az  autonóm gépjárművekre vonatkozó jogszabályi háttér megteremtésével kapcsolatos
feladatokban.
3. § A miniszteri biztos tevékenységét a nemzetgazdasági miniszter irányítja.
4. § A miniszteri biztos tevékenységét titkárság nem segíti.
5. § A miniszteri biztos az 1–2. § szerinti feladatköre ellátásáért 523 515 Ft/hó díjazásban részesül.
6. § Ez az utasítás a közzétételét követő napon lép hatályba.
7. § Hatályát veszti a miniszteri biztos kinevezéséről szóló 16/2016. (X. 6.) NGM utasítás és a miniszteri biztos kinevezéséről
szóló 15/2017. (V. 17.) NGM utasítás.
Varga Mihály s. k.,
 nemzetgazdasági miniszter


text:
51/2011. (HK 14.) HM KÁT intézkedése a Honvédelmi Minisztérium, mint intézmény Beszerzési Szabályzata kiadásáról.
A közbeszerzésekről szóló 2003. évi CXXIX. törvény
6. § (1) bekezdése alapján, figyelemmel a honvédelmi
szervezetek beszerzéseinek eljárási rendjéről szóló
71/2011. (VI. 30.) HM utasításra és a Honvédelmi Minisztérium, mint intézmény gazdálkodásának általános szabályairól szóló 25/2011. (HK 6.) HM közigazgatási államtitkár intézkedésére, az alábbi
intézkedést adom ki: 1. Az intézkedés hatálya a Honvédelmi Minisztériumra
(a továbbiakban: HM) és a miniszter alárendeltségébe tartozó, feladattal érintett szervezetekre terjed ki.
2. Az intézkedés mellékleteként kiadom a HM, mint intézmény beszerzési eljárási rendjét tartalmazó Beszerzési
Szabályzatot.
3. Ez az intézkedés közzétételét követő hónap első napján lép hatályba, rendelkezéseit a hatálybalépést követően
indított beszerzéseknél kell alkalmazni.
4. Hatályát veszti a Honvédelmi Minisztérium, mint intézmény (Köz)beszerzési Szabályzata kiadásáról szóló
50/2009. (HK 13.) HM kabinetfőnöki intézkedés.
Fodor Lajos s. k.,
HM közigazgatási államtitkár


text:
7/2016. (HK 5.) HVKFH szakutasítása NATO egységesítési egyezmények nemzeti elfogadásáról és hatályba léptetéséről.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (2) bekezdése alapján,
figyelemmel a Magyar Honvédség doktrinális, szabványosítási és terminológiai tevékenységéről szóló 54/2015.
(X. 21.) HM utasítás 3. § (3) bekezdés a) pontjára, a következő
szakutasítást adom ki: 1. A szakutasítás hatálya a Honvédelmi Minisztériumra,
a honvédelmemért felelős miniszter(a továbbiakban: miniszter) közvetlen alárendeltségébe tartozó szervezetekre,
a miniszter irányítása alá tartozó központi hivatalokra,
a Magyar Honvédség (a továbbiakban: MH) katonai szervezeteire.
2. Felkérem a Katonai Nemzetbiztonsági Szolgálat
(a továbbiakban: KNBSZ) főigazgatóját, hogy szakterületén biztosítsa a szakutasításban meghatározott rendelkezések érvényesülését.
AND EXECUTION / Haditengerészeti úszó aknák elleni
tevékenység című NATO haditengerészeti egységesítési
egyezmény nemzeti elfogadásra kerül az MH részvétele
nélkül.
Témafelelős: az MH Kiképzési és Doktrinális Központ
(a továbbiakban: MH KDK).
TACTICS AND EXECUTION / Haditengerészeti úszóaknák: tervezés, értékelés, eljárásrend és telepítés című
NATO haditengerészeti egységesítési egyezmény nemzeti
elfogadásra kerül az MH részvétele nélkül.
Témafelelős: az MH KDK. 5. A STANAG 2437 (ED8) (RD1)
ALLIED JOINT DOCTRINE – AJP-01, EDITION E /
Szövetséges összhaderőnemi doktrína című NATO egységesítési egyezmény nemzeti elfogadásra kerül a következők szerint:
a) témafelelős: az MH KDK,
b) témakezelő: az MH KDK, Doktrina Kidolgozó és
Szabályzatfejlesztési Osztály,
c) a bevezetés időpontja: a NATO kihirdetést követő
6 hónapon belül és
d) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
CATION AND INFORMATION SYSTEMS / A híradóinformatikai rendszerek szövetséges összhaderőnemi
doktrínája című NATO egységesítési egyezmény nemzeti
elfogadásra kerül a következők szerint:
a) témafelelős: a Honvéd Vezérkar Híradó, Informatikai
és Információvédelmi Csoportfőnökség (a továbbiakban:
HVK HIICSF),
b) témakezelő: a HVK HIICSF,
c) a bevezetés időpontja: a NATO kihirdetést követő
6 hónapon belül és
d) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
SUPPORT – AJP-3.17 EDITION A / Erők térképészeti támogatásának szövetséges összhaderőnemi doktrínája
című NATO egységesítési egyezmény nemzeti elfogadásra kerül a következők szerint:
a) témafelelős: az MH Geoinformációs Szolgálat (a továbbiakban: MH GEOSZ),
b) témakezelő: az MH GEOSZ,
c) a bevezetés időpontja: a NATO kihirdetést követő
6 hónapon belül és
d) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
PROGRAM / Előretolt repülésirányító program című NATO egységesítési egyezmény nemzeti elfogadásra kerül a következők szerint:
a) témafelelős: az MH Összhaderőnemi Parancsnokság
(a továbbiakban: MH ÖHP),
b) témakezelő: az MH ÖHP,
c) a bevezetés időpontja: a NATO kihirdetést követő
6 hónapon belül és
d) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
MAPS / Szárazföldi haderők gyakorlótér-térképeinek jelkulcsa című NATO egységesítési egyezmény nemzeti elfogadásra kerül a következők szerint:
a) témafelelős: az MH GEOSZ,
b) témakezelő: az MH GEOSZ,
c) a bevezetés időpontja: a NATO kihirdetést követő
6 hónapon belül és
d) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
POCKET BOOK – ATP-97, EDITION A / Egységes vészhelyzeti jelentési formátumok című NATO egységesítési
egyezmény nemzeti elfogadásra kerül a következők szerint:
a) témafelelős: az MH ÖHP,
b) témakezelő: az MH ÖHP,
c) a bevezetés időpontja: a NATO kihirdetést követő
6 hónapon belül,
d) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
LIGENCE, SURVEILLANCE AND RECONNAISSANCE – AJP-2.7, EDITION A / Összhaderőnemi hírszerzési, megfigyelési és felderítési szövetséges összhaderőnemi doktrína című NATO egységesítési egyezmény
nemzeti elfogadásra kerül a következők szerint:
a) témafelelős: az MH ÖHP,
b) témakezelő: az MH ÖHP, Felderítő Főnökség,
c) a bevezetés időpontja: a NATO kihirdetést követő
6 hónapon belül és
d) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
MICAL, BIOLOGICAL, RADIOLOGICAL, AND NUC LEAR (CBRN) DEFENCE / Az egészségügyi szakállomány kiképzése vegyi, biológiai, radiológiai és nukleáris
támadás esetére című NATO egységesítési egyezmény
nemzeti elfogadásra kerül jövőbeli bevezetéssel a következők szerint:
a) témafelelős:az MH Egészségügyi Központ (a továbbiakban: MH EK),
b) témakezelő: az MH EK, Egészségügyi Felkészítő és
Továbbképző Intézet és
c) a bevezetés időpontja: jövőbeni bevezetés, a NATO
kihirdetést követő 12 hónapon túl történik.
13. A STANAG 2194 (ED1) (RD1)
GENERIC ENEMY FORCES / Ellenséges számvetési
erők című NATO egységesítési egyezmény nemzeti elfogadásra kerül a következők szerint:
a) témafelelős: a KNBSZ,
b) témakezelő: a KNBSZ Felderítő Csoportfőnökség,
Felderítő Osztály,
c) a bevezetés időpontja: a NATO kihirdetést követő
6 hónapon belül és
d) bevezetésre vonatkozó követelmények: a NATO
egységesítési egyezmény a szárazföldi haderőnemnél és a
légierőnél kerüljön bevezetésre.
TION SECURITY STANDARDS – AEODP-12 EDITION A / Tűzszerész tevékenységek információvédelmének egységes szabályai című NATO egységesítési egyezmény nemzeti elfogadásra és nemzeti hatályba léptetésre
kerül a következők szerint:
a) témafelelős: a HVK Hadműveleti Csoportfőnökség
(a továbbiakban: HVK HDMCSF),
b) témakezelő: az MH ÖHP,
c) a bevezetés időpontja: 2017. január 1. és
d) a bevezetésre vonatkozó követelmények:
da) a NATO egységesítési egyezmény a szárazföldi
haderőnél kerüljön bevezetésre és
db) az egységesítési egyezmény bevezetése Honvéd
Vezérkar főnök helyettesi (a továbbiakban: HVKFH)
szakutasításban történjen, az egységesítési egyezmény
teljes terjedelemben, eredeti angol nyelven kerüljön kiadásra.
CASUALTY AND DAMAGE ASSESSMENT FOR
EXERCISES – AXP-6 EDITION D / Nukleáris fegyverek
hatásai és reagálásai a gyakorlatok veszteség- és kárfelmérése című NATO egységesítési egyezmény nemzeti elfogadásra és nemzeti hatályba léptetésre kerül a következők
szerint:
a) témafelelős: az MH ÖHP,
b) témakezelő: az MH Görgei Artúr Vegyivédelmi In
formációs Központ, c) a bevezetés időpontja: a NATO kihirdetést követő 6
hónapon belül és
d) bevezetésre vonatkozó követelmények:
da) a NATO egységesítési egyezmény a szárazföldi ha
derőnemnél és a légierőnél kerüljön bevezetésre és
db) az egységesítési egyezmény bevezetése MH ÖHP
parancsnoki intézkedésben történjen, az egységesítési
egyezmény teljes terjedelemben, eredeti angol nyelven
kerüljön kiadásra.
FACILITIES – AMedP-1.6 EDITION A & AMedP-1.7
EDITION A & AMedP-1.8 EDITION A – NATO egészségügyi ellátó létesítmények minősítése című NATO egységesítési egyezmény nemzeti elfogadásra és nemzeti hatályba léptetésre kerül a következők szerint:
a) témafelelős: az MH EK, b) témakezelő: az MH EK, Védelem-egészségügyi
Igazgatóság,
c) a bevezetés időpontja: 2016.augusztus 1. és
d) bevezetésre vonatkozó követelmények:
da) a NATO egységesítési egyezmény a szárazföldi ha
derőnemnél és a légierőnél kerüljön bevezetésre és
db) az egységesítési egyezmény bevezetése HVKFH
szakutasításban történjen, az egységesítési egyezmény
teljes terjedelemben, eredeti angol nyelven kerüljön kiadásra.
17. Ez a szakutasítás a közzétételét követő napon lép hatályba.
Dr. Orosz Zoltán altábornagy s. k.,
Honvéd Vezérkar főnök helyettes